open-index/open-wikipedia-markdown huggingface dataset:
8-hydroksikinoliini

**8-Hydroksikinoliini** (C9H7NO) eli 8-kinolinoli tai oksikinoliini on heterosyklinen aromaattinen orgaaninen yhdiste. Yhdistettä voidaan käyttää muun muassa fungisidina, korroosionestoaineena, analyyttisen kemian reagenssina ja muiden yhdisteiden valmistukseen.

## Ominaisuudet
8-Hydroksikinoliini on huoneenlämpötilassa väritöntä tai kellertävää kiteistä ainetta. Se ei liukene veteen eikä dietyylieetteriin, mutta liukenee esimerkiksi etanoliin, asetoniin, kloroformiin ja bentseeniin. Yhdiste reagoi elektrofiilisella aromaattisella substituutiolla ja voidaan esimerkiksi halogenoida tai sulfonoida. 8-Hydroksikinoliini muodostaa komplekseja useiden metallien esimerkiksi alumiinin, kalsiumin, kuparin, raudan, indiumin ja lantanidien kanssa. Nämä kompleksit ovat yleensä väriltään keltaisia.

## Valmistus ja käyttö
8-Hydroksikinoliinin valmistamiseen on useita tapoja. Käytettyjä tapoja ovat muun muassa kuumentamalla kinoliini-8-sulfonihappoa alkalimetallihydroksidien kanssa, 8-aminokinoliinin hydrolyysi happamissa olosuhteissa tai o-aminofenolin ja akroleiinin tai o-aminofenoli ja o-nitrofenolin välisellä reaktiolla. 8-Hydroksikinoliinia ja sen metallikomplekseja voidaan käyttää antimikrobisina ja fungisidisina yhdisteinä muun muassa paperin ja tekstiilien käsittelyissä. Muita käyttökohteita ovat käyttö korroosionestoaineena, analyyttisenä reagenssinä metallien spektrofotometrisissä pitoisuusmäärityksissä, katalyyttinä epoksidien valmistamiseen alkeeneista ja lähtöaineena valmistettaessa muun muassa lääkkeitä ja metalleja kompleksoivia yhdisteitä.

## Lähteet
Helmipensaat

**Helmipensaat** (*Exochorda*) on ruusukasvien (Rosaceae) heimoon kuuluva kasvisuku. Sukuun luetaan kuuluvaksi vain yksi laji, josta voidaan erottaa alalajeja, sekä yksi lajiristeymä.

## Lajeja
Kiinanhelmipensas voidaan jakaa joko kolmeksi lajiksi tai tulkita yhdeksi lajiksi, jolla on kolme alalajia.
* keväthelmipensas (*Exochorda giraldii*, syn. *E. racemosa* subsp. *giraldii*)
* kiinanhelmipensas eli helmipensas (*Exochorda racemosa*, syn. *E. racemosa* subsp. *racemosa*)
* koreanhelmipensas (*Exochorda serratifolia*, syn. *E. racemosa* subsp. *serratifolia*)
* *Exochorda* × *macrantha*

## Lähteet

## Aiheesta muualla
* Finto: Kassu – Kasvien suomenkieliset nimet: ''Exochorda''
* Suomen Lajitietokeskus: Helmipensaat – ''Exochorda''
Sara Lüscher

**Sara Lüscher** (s. 2. marraskuuta 1986 Lenzburg) on sveitsiläinen suunnistuksen maailmanmestari. Hän voitti Sveitsin naisten joukkueessa viestikultaa Trentinon maailmanmestaruuskilpailuissa 2014 ja pronssia vuotta aiemmin Sotkamon maailmanmestaruuskilpailuissa 2013. Henkilökohtaisilla matkoilla hän on ollut parhaimmillaan kahdesti neljäs; keskimatkalla Trentinon maailmanmestaruuskilpailuissa 2014 ja sprintissä Invernessin maailmanmestaruuskilpailuissa 2015. Seuratasolla Lüscher edustaa joensuulaista Kalevan Rastia ja sveitsiläistä OLC Kapreoloa. Suunnistuksen maailmancupin osakilpailussa hän on ollut kerran toinen sekä kolmesti kolmas ja kokonaiskilpailun toinen kahdesti kausina 2015 ja 2016. 

## Lähteet
Falla

**Falla** tarkoittaa muun muassa seuraavia:

* Alejandro Falla (s. 1983), kolumbialainen tennispelaaja
* Maiken Caspersen Falla (s. 1990), norjalainen maastohiihtäjä ja olympiavoittaja
* Manuel de Falla y Matheu (1876–1946), espanjalainen säveltäjä
* Ritva Falla (s. 1952), suomalainen muotisuunnittelija
* Robert Alexander Falla (1901–1979), uusiseelantilainen lintutieteilijä
Tapio Lipponen

**Tapio Lipponen** (28. lokakuuta 1942 Helsinki – 21. syyskuuta 2017) oli suomalainen muusikko ja Yleisradion viihdepäällikkö. Hänet tunnetaan parhaiten 1960-luvulla toimineen Muksut-yhtyeen säveltäjänä.

Lipponen kuului lapsena Cantores Minores -poikakuoroon. Hän oli jäsenenä vuosina 1959–1965 toimineessa nelihenkisessä Kukonpojat-lauluyhtyeessä, joka esiintyi viikoittain Yleisradion radio-ohjelmissa *Tervetuloa aamukahville* ja *Tervetuloa nimipäiväkahville*. Kukonpojat levytti useita kappaleita, kuten ”Minne kukat kadonneet” ja ”Katso, kenguru loikkaa”. Ryhdyttyään itse säveltäjäksi Lipponen kokosi vuonna 1966 suositun Muksut-folk-yhtyeen, jonka laulajina toimivat Seppo Porkka, Pekka Mäkinen ja Annu Toiviainen. Lipponen sävelsi Muksuille muutaman vuoden aikana yli 200 laulua pääasiassa suomalaisten runoilijoiden valmiisiin teksteihin. Hän myös soitti yhtyeessä kitaraa, pianoa ja baritonitorvea. Muksujen laulut olivat 1960-luvun yhteiskunnallisesti suuntautuneen populaarimusiikin ensimmäisiä edustajia Suomessa. Tunnetuin Lipposen sävellyksistä lienee Pentti Saarikosken sanoihin tehty ”Liisankadulla”; muita tunnettuja ovat ”Niin kuin vierasta maata”, ”Silmät silmiä”, ”Pienen pieni”, ”Miksi lähdit luotani”, ”Niityllä missä sirkat soi”, ”Miten mielelläni” ja ”Opettajattaren laulu”. Muksujen toiminta päättyi vuonna 1970.

Lipponen oli vielä vuonna 1975 mukana perustamassa Uuden Musiikin Orkesteria, ja vanhoilla päivillään 2000-luvulla hän kokosi sukulaisistaan ja ystävistään Ruuhkasuomenlaulu-nimisen yhtyeen. Säveltäjänuransa ohella Lipponen suomensi yhdysvaltalaisen rauhanlaulun ”We Shall Overcome” nimellä ”Rauha sodan voittaa” ollessaan Kansan Sivistystyön Liiton kurssilla vuonna 1965 tai 1966.

Lipponen opiskeli Tampereen yliopistossa tiedotusoppia ja valtiotieteitä ja valmistui yhteiskuntatieteiden kandidaatiksi vuonna 1973. Valmistuttuaan hän työskenteli Suomen ulkoministeriön kehitysyhteistyösihteerinä, mistä hän siirtyi vuonna 1975 Yleisradion viihdepäälliköksi. Vuodesta 1985 hän oli Ylen projektipäällikkönä, kunnes jäi eläkkeelle vuonna 2002. Hän pyrki lisäämään kotimaisen musiikin osuutta Ylen radio-ohjelmien musiikkitarjonnasta. Myös Radioteatterin kuunnelmasarja *[[Yhtä köyttä -yhdistys]]* perustui hänen ideaansa. Lipponen kuului Elvisin johtokuntaan 1971–1973, Kansallisoopperan hallintoneuvostoon 1973–1990 ja Tekijänoikeuskomiteaan 1976–1991. Hän oli radio- ja tv-viihteen seuran Studio Kympin varapuheenjohtaja. Hän toimi myös taiteilijayhdistys Kiilassa.

Lipponen oli 1960-luvulla mukana SKDL:n kulttuuritoiminnassa, mutta hänen lauluissaan ei yleensä ollut poliittisen laululiikkeen paatoksellista sanomaa. Hän katsoi kuuluneensa SKDL:n aleniuslaisiin sosialisteihin.

## Teoksia
**Kemut eetterissä – musiikin villitsijät vastaan vallitsijat: tilastoja ja ajatuksia radiomusiikista*. Työväen musiikki-instituutti 1983.
**Off-nappulaa ei ole – asiaa Yleisradiosta, musiikista, teknologiasta ja tekijänoikeudesta*. Työväen musiikki-instituutti 1989.
**Pikkujuttu*. Studiokymppi 1993.
**Exittiä etsimässä – yleis- ja rinnakkaisohjelmia*. Yleisradio 2000.
**Lauluja Liisankadulta – sydämeni pohjasta*. Tammi 2003.

## Lähteet
Luumuleikkuri

**Luumuleikkuri** (*Rhynchites cupreus*) on kovakuoriaisten (Coleoptera) lahkoon kuuluva laji. Aikuinen luumuleikkuri on noin 3,5–4,5 mm pituinen pitkä- ja hoikkakärsäinen kovakuoriainen, jonka peitinsiivet ovat metallinkiiltoisen punertavat ja hennon karvoituksen peitossa. Sen toukka on noin 3–4 mm pitkä ja väriltään kellanvalkea sekä ruskeapäinen. 
Aikuiset luumuleikkurit ilmestyvät toukokuussa muun muassa omena- ja luumupuiden oksille ja pihlajan nuorille versoille syöden pieniä reikiä lehtiin, nuppuihin ja kukkiin. Luumuleikkurin naaras munii kasvin uusiin versoihin tai raakileisiin kaivamiinsa kuoppiin. Se katkaisee osittain verson tai raakileen kannan poikki ennen munintaa niin, että niiden kehitys estyy. Toukat kehittyvät maahan pudonneissa raakileissa ja versoissa.

## Lähteet

## Aiheesta muualla
*Laji.fi: Luumuleikkuri (''Involvulus cupreus'')
*Kasper: Luumuleikkuri (Rhyncites cupreus)
*Ötökkätieto: Luumuleikkuri (Rhyncites cupreus)
*UniProt: Taxonomy - Rhynchites cupreus
Nana Takagi

**Nana Takagi** (; s. 2. heinäkuuta 1992) on japanilainen pikaluistelun olympiavoittaja.

Takagi osallistui olympialaisiin ensimmäisen kerran Sotšissa 2014. Tuolloin hän sijoittui joukkuetakaa-ajossa neljänneksi ja 1&nbsp;500 metrillä 32:nneksi. Pyeongchangin olympialaisissa 2018 hän voitti kultaa joukkuetakaa-ajossa ja yhteislähtökilpailussa sekä sijoittui 12:nneksi 5&nbsp;000 metrillä. Joukkuetakaa-ajon kultamitalijoukkueeseen kuului myös hänen pikkusiskonsa Miho Takagi. Pekingissä 2022 hän saavutti joukkuetakaa-ajossa hopeaa ja sijoittui 1&nbsp;500&nbsp;metrillä kahdeksanneksi.

Takagi voitti matkakohtaisissa MM-kilpailuissa joukkuetakaa-ajon maailmanmestaruuden Heerenveenissä 2015, Inzellissä 2019 sekä Salt Lake Cityssä 2020, jossa Japani teki maailmanennätyksen 2.50,76. Hän saavutti MM-hopeaa joukkuetakaa-ajossa Kolomnassa 2016 ja Gangwonissa 2017 sekä yhteislähdössä 2017. Vuoden 2020 MM-kilpailuissa hän oli yhteislähdössä neljäs ja 1&nbsp;500&nbsp;metrillä kahdeksas sekä 2016 MM-kilpailuissa 5&nbsp;000 metrillä kymmenes. Yleisluistelun MM-kilpailuissa hän sijoittui seitsemänneksi Hamarissa 2022, kahdeksanneksi niin ikään Hamarissa 2020 ja yhdeksänneksi Calgaryssä 2015.

Takagi sijoittui yhteislähdön maailmancupin kokonaiskilpailussa kolmanneksi kaudella 2019–2020.

Nuorten MM-kilpailuissa Takagi saavutti hopeaa joukkuetakaa-ajossa 2010 ja 2012.

## Ennätykset

## Lähteet
* Saavutukset speedskatingnews.info-sivustolla 

### Viitteet
Marianne Sorsa

**Hilkka Marianne Vilhelmiina Sorsa** (o.s. Kaijansinkko, s. 12. elokuuta 1954 Lauritsala) on aktiiviuransa päättänyt suomalainen pituushyppääjä. Hän edusti Lauritsalan Kisaa ja hänen valmentajanaan toimi Hannu Sorsa.

Kalevan kisoista Sorsa saavutti pituushypyn hopeaa vuonna 1977. Lisäksi hän voitti sisäratojen SM-kilpailusta hopeaa pitushypystä vuonna 1979. Ennätyksikseen Sorsa hyppäsi ulkoradoilla 602 cm (1983) ja hallissa 582 cm (1984). Virallisiin kilpailuihin hän ei ole osallistunut vuoden 1988 jälkeen.

## Lähteet
Marja-Leena Piispanen

**Marja-Leena Piispanen** (s. 17. marraskuuta 1951 Kuopio) on aktiiviuransa päättänyt suomalainen pituushyppääjä. Hän edusti Kuopion Sisu-Veikkoja.

Kalevan kisoista Piispanen saavutti pituushypyn pronssia vuonna 1973. Ennätyksekseen hän hyppäsi ulkoradoilla 565 cm (1973). Virallisiin kilpailuihin Piispanen ei ole osallistunut vuoden 1973 jälkeen.

## Lähteet
Kati ter Horst

**Kati Elina ter Horst** (o.s. Huuskonen, s. 1968) on suomalainen kauppatieteen maisteri, yritysjohtaja ja hallitusammattilainen. Hänet on nimitetty Outokummun toimitusjohtajaksi syksystä 2024 alkaen. Hän oli aikaisemmin Stora Enson paperiliiketoiminnan johtaja, ja työskenteli vuodesta 2022 belgialaisessa Aliaxis-yhtymässä johtaen EMEA-alueen (Eurooppa, Lähi-itä ja Afrikka) liiketoimintaryhmää.

Vuonna 2017 ter Horst vastasi Stora Ensossa 3,2 miljardin euron liikevaihdon ja 5&nbsp;000 työntekijän suuruisesta paperiliiketoiminnasta ja toimi lisäksi Outokummun hallituksessa. *[[Talouselämä]]*-lehti arvioi hänet Suomen talouselämän yhdeksänneksi merkittävimmäksi päättäjänaiseksi.

Kati ter Horst on naimisissa ja hänellä on kaksi lasta.

## Lähteet
Pertti Hörman

**Frans Pertti Hörman** (23. huhtikuuta 1921 Viipuri – 28. marraskuuta 1941 Suurlahti, Vienan Karjala) oli taiteilijanimeltään **Pertti Tulivuori**. Hän oli monilahjainen taiteilija, joka hankki elantonsa esiintyvänä artistina. Pertti Tulivuori oli lahjakas laulaja ja muusikko. Lisäksi hän esiintyi voimistelu- ja akrobaattitaiteilijana. Hörman oli etniseltä taustaltaan romani, joka oli Suomen ensimmäinen romanielokuvanäyttelijä. Hän näytteli kahdessa eri SF-elokuvassa, jotka olivat: ''Jääkärin morsian'' vuodelta 1938 ja ''Aktivistit'' vuodelta 1939. *Jääkärin morsian* -elokuvassa hänet voidaan nähdä elokuvan alussa n. 5 minuutin kohdalla isossa joukkokohtauksessa *Tuchumin* asemalla, jossa kuhisee sotilaita ja sodan jaloista pakenevia pakolaisia. Hörman laulaa ja häntä säestää silloinen lapsitähti Heimo Haitto viulullaan. Vuonna 1939 valmistuneessa *Aktivistit*-elokuvassa Hörmanilla on koko elokuvan läpikulkeva rooli palveluspoika Pekan roolissa. 

Pertti Hörman esiintyi ennen sotia Viipurissa tanssimuusikkona muun muassa Famido-nimeä kantavassa yhtyessä. Samassa yhtyeessä esiintyi myös 1950-luvulla tunnetuksi tullut kuplettilaulaja ja näyttelijä Jorma Ikävalko. Famidossa Hörman toimi laulajana ja rumpalina. Hänet tunnettiin Viipurissa kaunisäänisenä laulajana, ja hän oli aina esiintyessään pukeutunut hyvin istuvaan ja taitavasti leikattuun, näyttävään pukuun. 

## Aiheesta muualla
*
That’s the Spirit

**That's the Spirit** on brittiläisen rock-yhtye Bring Me the Horizonin viides studioalbumi, joka julkaistiin 11. syyskuuta 2015.

Albumi nousi kotimaassaan Britannian albumilistan toiselle sijalle. Suomessa se debytoi Suomen virallisen listan yhdeksännellä sijalla, ja pysyi listalla yhteensä kymmenen viikkoa. Albumi on BMTH:n kolmas peräkkäinen julkaisu, joka nousi ilmestyttyään Australiassa listaykköseksi .

Albumi on myynyt Britanniassa kultalevyyn oikeuttavan määrän levyjä, yli 100 000 kappaletta.

## Kappaleet
#
#
#
#
#
#
#
#
#
#
#

## Kokoonpano
* Oliver Sykes – laulu, kosketinsoitin, musiikkiohjelmointi
* Lee Malia – kitarat, taustalaulu
* Matt Kean – bassokitara
* Matt Nicholls – rummut, lyömäsoittimet
* Jordan Fish – kosketinsoitin, syntetisaattorit, musiikkiohjelmointi, samplet, taustalaulu

## Kultalevyt

## Arvostelut
* AllMusic: 
* Kaaoszine: 
* Soundi: 
* V2.fi: 

## Lähteet
Sabine Hauswirth

**Sabine Hauswirth** (s. 12. elokuuta 1987 Belp) on sveitsiläinen suunnistuksen maailmanmestari. Hän voitti Sveitsin naisten joukkueessa viestikultaa Trentinon MM-kilpailuissa 2014 ja hopeaa Doksyn MM-kilpailuissa 2021 sekä pronssia sprinttiviestissä Tarton MM-kilpailuissa 2017. Henkilökohtaisen MM-pronssin hän saavutti pitkällä matkalla Riiassa 2018 ja on ollut muun muassa  keskimatkalla neljäs Riiassa 2018, keskimatkalla seitsemäs Strömstadissa 2016 sekä pitkällä matkalla kahdeksas Tartossa 2017. EM-kilpailuissa hän on viestissä voittanut kultaa Palmelassa 2014 ja sijoittunut neljänneksi Jeseníkissä 2016. Pitkällä matkalla hän on sijoittunut EM-kilpailuissa neljänneksi Ticinossa 2018 ja viidenneksi Jeseníkissä 2016.

Seuratasolla Hauswirth edustaa Haldenia.

## Lähteet
Haisin piirikunta

**Haisin piirikunta** sijaitsee Hodeidan maakunnan eteläosassa Jemenissä. Vuonna 2004 piirikunnassa asui 45&nbsp;436 asukasta. Sen suurin kaupunki on Hais. Haisin piirikunnasta on kolmen tunnin ajomatka Hodeidaan..

## Lähteet
Jaana Tuominen

**Jaana Maija-Liisa Tuominen** (s. 1960) on suomalainen prosessitekniikan diplomi-insinööri ja Elinkeinoelämän keskusliiton hallituksen puheenjohtaja (2021–). Vuodesta 2014 hän on toiminut myös Finnairin hallituksessa. 

Hän toimi Fiskars Oyj:n toimitusjohtajana 2017–2020. Tätä ennen hän oli Pauligin toimitusjohtaja huhtikuusta 2008 syyskuuhuun 2017 saakka. Hän työskenteli tätä aiemmin GE Healthcaren (2002–2008), NAFin (1998–2002), Instrumentariumin (1993–1998), Valmet Automationin ja Finnsugar Biochemicalsin palveluksessa.

Vuonna 2018 Talouselämä-lehti arvioi hänet Suomen talouselämän kolmanneksi merkittävimmäksi päättäjänaiseksi. Hän oli tuolloin Fiskarsin toimitusjohtaja.

Tuomisen perheeseen kuuluu puoliso ja aikuinen poika perheineen.

## Lähteet
Lil Uzi Vert

**Symere Bysil Woods** (s. 31. heinäkuuta 1995 Philadelphia, Pennsylvania, Yhdysvallat), joka tunnetaan taiteilijanimeltään **Lil Uzi Vert**, on yhdysvaltalainen hip hop -artisti. Lil Uzi Vertin musiikissa yhdistyvät usein rap ja kokeelliset tuotannolliset ratkaisut, ja hänen uralleen ovat olleet tyypillisiä pitkät julkaisuvälit. Hänen värikäs ja monipuolinen tyylinsä yhdistää katu- ja luksusmuotia, ja pukeutuminen sekä asusteet ovat osa hänen visuaalista imagoaan. 

Hän sai kuuluisuutta sen jälkeen, kun hän julkaisi esikoissinglensä ”Money Longer” ja useita mixtapeja kuten *[[Luv Is Rage]]*, *[[Lil Uzi Vert vs. the World]]* sekä *[[The Perfect Luv Tape]]*. Lil Uzi Vert on myös tehnyt kappaleen Migosin kanssa nimeltä ”Bad and Boujee”, josta tuli Lil Uzi Vertin ensimmäinen Billboard Hot 100 -singlelistan ensimmäiselle sijalle päätynyt single. Elokuussa 2017 Lil Uzi Vert julkaisi esikoisstudioalbuminsa *[[Luv Is Rage 2]]*, joka sijoittui Billboard 200 -albumilistan ensimmäiselle sijalle. Luv Is Rage 2 sisälsi Lil Uzi Vertin ensimmäisen Billboard Hot 100 -listan kymmenen joukkoon yltäneen oman biisin, kun ”XO Tour Llif3” sijoittui listalla sijalle 7.

6. maaliskuuta 2020 Lil Uzi Vert julkaisi toisen studioalbuminsa *[[Eternal Atake]],* joka sisältää peräti neljä Billboard Hot 100 -listan kymmenen joukkoon yltänyttä kappaletta: ”Futsal Shuffle 2020”, ”Baby Pluto”, ”Lo Mein”, sekä ”Silly Watch”. *Eternal Atake* nousi julkaisuviikollaan Billboard 200 -listan kärkisijalle. Viikkoa myöhemmin Lil Uzi Vert julkaisi albumin toisen osan: *Eternal Atake Deluxe (Lil Uzi Vert vs. the World 2)*, jonka kappale ”Myron” ylsi Billboard Hot 100 -listalla sijalle 13.

## Diskografia

### Studioalbumit
* *[[Luv Is Rage 2]]* (2017)
* *[[Eternal Atake]]* (2020)
* *[[Pink Tape]]* (2023)
* *[[Eternal Atake 2]]* (2024)

### Mixtapet
* *[[The Real Uzi]]* (2014)
* *[[Luv Is Rage]]* (2015)
* *[[Lil Uzi Vert vs. the World]]* (2016)
* *[[The Perfect Luv Tape]]* (2016)

## Lähteet

## Aiheesta muualla
Erythrai

**Erythrai** (, ) voi viitata seuraaviin:

* Erythrai, antiikin aikainen kaupunki Boiotiassa Kreikassa
* Erythrai, antiikin aikainen kaupunki Jooniassa

## Katso myös

* Erythrés, nykyinen kaupunki Mándra-Eidyllían kunnassa Länsi-Attikan alueyksikössä Attikan alueella
Belluno

**Belluno**  (, latinaksi *Belum*, ) on kaupunki Veneton alueella Koillis-Italiassa. Belluno on Bellunon maakunnan pääkaupunki ja Itä-Dolomiittien alueen tärkein kaupunki. Se sijaitsee noin 100 kilometriä Venetsiasta pohjoiseen. Kaupungissa on vajaa 36&nbsp;000 asukasta (vuonna 2017), jolloin se on Valbellunan väkiluvultaan suurin paikkakunta. Se on yksi Bellunon Dolomiittien kansallispuiston () 15 kunnasta.

Bellunon perustivat paleovenetsialaiset ja noin toisella vuosisadalla eaa. siitä tuli osa Rooman valtakuntaa. Roomalaiset tunsivat paikan nimellä *Bellunum*. 300-luvulla jaa. siitä tuli osa longobardien ja 700-luvulla osa frankkien aluetta. 900-luvulla se siirtyi aatelispiispan hallintaan. Keskiajalla se oli aluksi kaupunkivaltioiden ulkopuolinen seutu, joka perheiden välisten kiistojen jälkeen liittyi vapaaehtoisesti Venetsiaan vuonna 1404. Ranskalaiset valtasivat kaupungin sodassa vuonna 1797, ja se siirtyi Itävallan keisarikunnalle vuonna 1813 ja edelleen osaksi Italian kuningaskuntaa vuonna 1866. 

Keskeisiin elinkeinoihin kuuluvat maatalous ja turismi. Kaupungin tunnetuimpia rakennuksia ovat 1500-luvulta peräisin oleva, vuoden 1873 maanjäristyksen jälkeen osin uudelleenrakennettu katedraali *Duomo di Belluno* (vuodesta 1980 myös nimellä *Basilica cattedrale di San Martino*); renessanssityylinen prefektuurin rakennus *Palazzo dei Rettori* (1491–1496); San Stefanon kirkko (1980–1986); ja museon ja taidegallerian sisältävä *Palazzo dei Giuristi* (1664). 

## Kuvia

Belluno aerea.jpg|Belluno sijaitsee Itäisten Dolomiittien juurella.
Tiedosto:Belluno Piazza Duomo Tommaso Salmon.jpg|Piirros Bellunon *Piazza Duomo* -aukiosta (Thomas Salmon, 1750). 
Tiedosto:Belluno 06.jpg|Kaupungintalo *Palazzo dei Rettori*.
Belluno Stazione02.jpg|Bellunon rautatieasema.

Tiedosto:Duomo di Belluno.jpg|Bellunon katedraali *Duomo di Belluno* ja sen viereinen kellotorni (kampaniili).
Tiedosto:Piazza_Martiri_Belluno.jpg|*San Roccon kirkon* julkisivu.


## Lähteet

## Aiheesta muualla

*Belluno  (lonelyplanet.com)
*Bellunon Dolomiittien kansallispuiston sivusto  (dolomitipark.it)
Hyria

**Hyria** voi viitata seuraaviin:

* Hyria, antiikin aikainen kaupunki Boiotiassa Kreikassa
* Hyria, antiikin aikainen kaupunki Magna Graeciassa eli Suur-Kreikassa, nykyisessä Italiassa

* Hyria, Hyvinkäällä ja Riihimäellä toimiva koulutusorganisaatio
** Hyria koulutus, ammatillista koulutusta järjestävä yhtiö
** Hyria ammattiopisto, ammatillinen oppilaitos
Medeon

**Medeon** () voi viitata seuraaviin paikkoihin Kreikassa:

* Medeon, antiikin aikainen kaupunki Boiotiassa
* Medeon, antiikin aikainen kaupunki Fokiissa
* Medeon eli Medion, antiikin aikainen kaupunki Akarnaniassa
* Medeón, entinen kunta ja nykyinen Áktio-Vónitsan kunnan kunnallisyksikkö Aitolia-Akarnanian alueyksikössä Länsi-Kreikan alueella
Regata storica

**Regata storica** on Venetsian tärkein regatta ja myös perinteisin regatta Euroopassa. Se järjestetään syyskuun ensimmäisenä sunnuntaina Canal Grandessa ja sen on tarkoitus muistuttaa Venetsian historiasta.
Tästä venekilpailusta on johdettu termi *[[Regatta]]*.

Regatta juontaa juurensa 1300-luvun loppupuolelle.
Stiris

**Stiris** () eli **Steiris** () oli antiikin aikainen kaupunki ja kaupunkivaltio (*polis*) Fokiin maakunnassa Kreikassa. Se sijaitsi nykyisen Dístomo-Aráchova-Antíkyran kunnan alueella noin seitsemän kilometriä kaakkoon kaupungista nimensä saaneesta nykyisestä Steírin kylästä.

## Maantiede

Stiriin poliksen kaupunkikeskus sijaitsi antiikin Fokiin alueella 120 stadioninmitan päässä Khaironeiasta. Nykyisin alue on Boiotian alueyksikköä. Kaupungin akropoliina eli yläkaupunkina ja linnavuorena toimi matala ja kallioinen kukkula, joka sijaitsee noin 1,5 kilometriä kaakkoon nykyisestä Pyhittäjä Luukaksen luostarista (*Moní Osíou Louká*). Nykyisin akropoliin paikka tunnetaan nimellä Palaiochóri (Παλαιοχώρι) sekä Ágios Nikólaos (Άγιος Νικόλαος) paikalla aiemmin olleen Pyhän Nikolaoksen kirkon mukaan.

Kaupungin kukkulan pituus on noin 700 metriä ja leveys noin 100 metriä. Pausanias kuvaa, että kukkulalla oli vain muutamia kaivoja, joiden vesi ei ollut juotavaa. Siksi kaupunkilaiset saivat veden lähteestä, joka sijaitsi alempana neljän stadioninmitan päässä. Sinne johti kallioon kaivettu reitti. Lähde on oletettavasti sama, joka sijaitsee nykyisellä luostarilla. Kukkulan pohjois- ja itäpuoli oli tasankoa. Lounaispuolelta saa alkunsa kulkuväylänä toiminut rotko, joka päättyy Korintinlahden rannikolle. Myös Stiriin ja Khaironeian välinen tie kulki vuorten halki.

Stiriin kaupunkivaltion hallussa olleen alueen kooksi on arvioitu noin 25–100 neliökilometriä. Kaupunkivaltiolla oli rajaa ainakin Panopeuksen (myös Fanoteus) kanssa, sillä rajasopimus tunnetaan piirtokirjoituksesta.

## Historia

Stirisläiset katsoivat olevansa alkuperältään ateenalaisia, attikalaisen Steirian demoksen perustaman siirtokunnan jälkeläisiä. Siirtokuntalaisia johti Peteus sen jälkeen kun kuningas Aigeus oli ajanut hänet pois Attikasta. Kaupungin kansalaisista käytettiin etnonyymejä *Stirios* (), *Steirios* () tai *Stiritēs* ().

Muutoin kaupungin historiasta tiedetään vain vähän. 300-luvulla eaa. Stiris oli osa Fokiin liittoa. Kaupungilla oli *[[sympoliteia]]*-sopimus Medeonin kanssa. Stiris oli yksi fokislaisista kaupungeista, jotka Filippos II tuhosi kolmannen pyhän sodan lopussa. Myöhemmin se rakennettiin uudelleen, ja se oli olemassa vielä ainakin Pausaniaan aikana 100-luvulla jaa.

## Rakennukset ja löydökset

Stiriin kaupungin kukkula on ollut ympäröity muurein, joista on säilynyt joitakin osia erityisesti niiden itäosassa. Kukkulan kalliossa on merkkejä kaivamisesta rakennuksia varten.

Stiriissä oli Demeter Stiritikselle omistettu temppeli. Epiteetin perusteella Demeter vaikuttaa olleen kaupungin suojelija. Temppeli oli Pausaniaan mukaan tehty savitiilistä. Sen sisällä oli kaksi kulttipatsasta, joista toinen oli muinaista työtä ja peitetty siteillä, ja toinen oli tehty Pentelikon-vuoren marmorista.

## Lähteet

## Aiheesta muualla
Sane

**Sane** tai **Sané** voi tarkoittaa seuraavia:

* sane, kielitieteessä sananmuodon esiintymä
* Sane, antiikin aikainen kaupunki Akten niemellä nykyisellä Chalkidikín niemimaalla
* Sane, antiikin aikainen kaupunki Pallenen niemellä nykyisellä Chalkidikín niemimaalla
* Sané-luokka, Ranskan laivaston risteilijäluokka
* FS Sané (1869), Ranskan laivaston Sané-luokan kornetti
* Sané (Q106), Ranskan laivaston Dupuy de Lôme -luokan sukellusvene
* Sané, sukunimenä:
** Ismaila Sané (s. 1956), senegalilainen lyömäsoittaja, laulaja, tanssija, koreografi ja pedagogi
** Leroy Sané (s. 1996), saksalainen jalkapalloilija
** Outi Nieminen, o.s. *Sané*, suomalainen kanteleensoittaja ja kantelepedagogi
** Salif Sané (s. 1999), ranskalais-senegalilainen jalkapalloilija.
Migos

**Migos** oli yhdysvaltalainen hip hop -trio Lawrencevillestä Georgiasta, joka perustettiin vuonna 2008. Trio koostui kolmesta räppäristä, jotka tunnetaan taiteilijanimiltään Quavo, Offset ja Takeoff. Nimi “Migos” on lyhennys sanasta “amigos”, joka on espanjaa ja tarkoittaa ystäviä. Kaikki kolme olivat sukulaisia ja kasvoivat yhdessä läheisinä ystävinä, ja nimi on viittaus tähän. Migosin jäsen Takeoff ammuttiin kuoliaaksi Houstonissa Texasissa 1. marraskuuta 2022, minkä seurauksena Migos lopetti. Takeoff oli kuollessaan 28-vuotias.

Migos julkaisi esikoissinglensä ”Versace” vuonna 2013, joka julkaistiin heidän mixtapellaan *[[Y.R.N. (Young Rich Niggas)]]*. Yhtye julkaisi myös monia muita singlejä, kuten ”Fight Night” (2014), ”Look at My Dab” (2015) ja heidän Billboard Hot 100 -singlelistan kärkikymmenikköön päässeet hittikappaleet ”Bad and Boujee” (Lil Uzi Vertin kanssa, 2016), joka sijoittui listan 1. sijalle, ”MotorSport” (Nicki Minajin ja Cardi B:n kanssa, 2017), joka sijoittui 6. sijalle sekä ”Stir Fry” (2017), joka sijoittui 8. sijalle. 

Migos julkaisi esikoisalbuminsa *[[Yung Rich Nation]]* heinäkuussa 2015 Quality Control Musicin ja 300 Entertainmentin kautta. Heidän toinen albuminsa *[[Culture]]* julkaistiin tammikuussa 2017, myös Quality Controlin ja 300:n kautta, ja sijoittui Billboard 200 -albumilistan 1. sijalle. Yhtye allekirjoitti levytyssopimuksen Motownin ja Capitol Recordsin kanssa helmikuussa 2017, joilla julkaistiin yhtyeen kolmas albumi *[[Culture II]]* tammikuussa 2018. Myös tämä albumi sijoittui Billboard 200 -listan 1. sijalle.

## Diskografia
### Studioalbumit
**Yung Rich Nation* (2015)
**Culture* (2017)
**Culture II* (2018)
**Culture III* (2021)

### Kokoelma-albumit
**Quality Control: Control the Streets Volume 1* (2017)
**Quality Control: Control the Streets Volume 2* (2019)

### EP:t
**3 Way* (2016)

### Mixtapet
**Juug Season* (2011)
**No Label* (2012)
**Y.R.N. (Young Rich Niggas)* (2013)
**Streets on Lock* (2013)
**Streets on Lock 2* (2013)
**Lobby Runners* (2013)
**Solid Foundation* (2014)
**No Label 2* (2014)
**Streets on Lock 3* (2014)
**World War 3D: The Green Album* (2014)
**Rich N*gga Timeline* (2014)
**Migo Lingo* (2015)
**Still on Lock* (2015)
**Back to the Bando* (2015)
**Streets on Lock 4* (2015)
**Y.R.N 2 (Young Rich N*ggas 2)* (2016)

## Lähteet

## Aiheesta muualla
Side

**Side** voi viitata seuraaviin:

* terveysside eli kuukautisside, kuukautissuoja
* Side, antiikin aikainen kaupunki Lakoniassa Kreikassa
* Side, antiikin aikainen kaupunki Pamfyliassa Vähässä-Aasiassa
** Side, nykyinen kaupunki Turkissa
* ”Side”, rock-yhtye Travisin kappale
Grapevine (Texas)

**Grapevine** on kaupunki Texasin osavaltiossa, Yhdysvalloissa. Se on osa Dallasin/Fort Worthin suurkaupunkialuetta. Kaupungin väkiluku oli vuoden  väestönlaskennassa 46 334. Grapevine kuuluu pääosin Tarrantin piirikunnassa. Pieni osa kaupungista kuuluu myös Dallasin- ja Dentonin piirikuntiin.

## Kuvia kaupungista

Tiedosto:Gaylord texan 2009.jpg|Gaylord Texan Resort Hotel & Convention Center
Tiedosto:Main Street Grapevine Texas by Raymond Lafourchette.jpg|Grapevinen pääkatu
Tiedosto:Grapevine Water Tower from Main Street, Oct 2012.jpg|Vesitorni


## Ystävyyskaupungit
* Krems an der Donau
* Parras de la Fuente
* Linlithgow

## Lähteet

## Aiheesta muualla
Inga-Liisa Laukka

**Inga Elisabet (Inga-Liisa) Laukka** (alkuaan **Alléen**, avioliitossa **Tepponen**; 20. helmikuuta 1918 Viipuri – 27. joulukuuta 2008) oli suomalainen näyttelijä. Laukka esiintyi muun muassa elokuvissa *[[Aleksis Kiven elämä]]*, *[[Räpsy & Dolly eli Pariisi odottaa]]* ja *[[Nuoruuteni savotat]]*.

## Lähteet
Euagrios

**Euagrios** (joskus *Evagrios*, ,  tai *Evagrius*) voi viitata seuraaviin:

* Euagrios Pontoslainen (345–399), munkki ja askeetikko
* Euagrios Konstantinopolilainen (k. 380), Konstantinopolin patriarkka vuonna 370
* Euagrios Antiokialainen (300-luku), Antiokian piispa vuosina 388–392
* Euagrios Skolastikko (500-luku), historioitsija
Francesco Arban

**Francesco Arban di Lione,** myös **Francisque Arban** (1815 Lyon, Ranska – katosi 7. lokakuuta 1849) oli ranskalainen kuumailmapalloilija. Hänen tunnetuin saavutuksensa oli ylittää Alpit ensimmäisenä kuumailmapalloilijana 2.–3.9.1849. Lento kesti koko yön ja lentoreitti kulki Marseillesta Torinon lähelle. Kuukautta myöhemmin hän katosi Välimeren yllä Barcelonasta lähteneellä lennolla.

## Lähteet

## Aiheesta muualla
Young Thug

**Jeffery Lamar Williams** (s. 16. elokuuta 1991 Atlanta, Georgia, Yhdysvallat), joka tunnetaan taiteilijanimiltään **Young Thug**, on yhdysvaltalainen rap-artisti, laulaja, lauluntekijä ja musiikkituottaja. Erikoisesta laulamistyylistään ja muodistaan tunnettu Young Thug sai ensimmäistä kertaa kuuluisuutta tehdessään musiikkia yhteistyönä rap-artistien Rich Homie Quanin, Birdmanin, Cash Outin, Shawty Lo’n ja Gucci Manen kanssa. Hän alkoi julkaisemaan mixtapeja vuodesta 2011 lähtien, ensimmäisen ollessa *I Came from Nothing*. Vuoden 2013 alussa hän allekirjoitti levytyssopimuksen Gucci Manen 1017 Records -levy-yhtiön kanssa.

Young Thug on ollut kuusi kertaa ehdolla Grammy-palkinnon saajaksi, joista on voittanut yhden. 

Young Thug ja hänen levy-yhtiönsä saivat syytteen katujengin pyörittämisestä ja osallistumisesta jengirikoksiin, jotka loukkaavat RICO-lakia. Young Thug joutui tutkintavankeuteen, ja oikeudenkäynti alkoi tammikuussa 2023. Syytteessä lueteltiin 56 rikosta, joista osa oli vakavia. Vuonna 2024 Young Thug vapautui 15 vuoden ehdollisella vankeustuomiolla. 

## Diskografia
### Studioalbumit
* *So Much Fun* (2019)
* *Punk* (2021)
* *Business Is Business* (2023)
* *UY Scuti* (2025)

### Kokoelma-albumit
* *Slime Language 2* (2021)
* *Slime Language* (2018)

### Mixtapet
* *I Came from Nothing* (2011)
* *I Came from Nothing 2* (2011)
* *I Came from Nothing 3* (2012)
* *1017 Thug* (2013)
* *Black Portland*  (2014)
* *Young Thugga Mane La Flare*  (2014)
* *World War 3D: The Purple Album*  (2014)
* *1017 Thug 2* (2014)
* *1017 Thug 3: The Finale* (2014)
* *Tha Tour, Pt. 1* (2014)
* *Barter 6* (2015)
* *Slime Season* (2015)
* *Slime Season 2* (2015)
* *I’m Up* (2016) 
* *Slime Season 3* (2016)
* *Jeffery* (2016)
* *Beautiful Thugger Girls* (2017)
* *Super Slimey*  (2017)
* *Slime Season 4* (2017)
**Slime & B ([[Chris Brown (laulaja)|Chris Brownin]] kanssa) (2020)*

### EP:t
* *Young Martha*  (2017)
* *Hear No Evil* (2018)
* *On the Rvn* (2018)

## Lähteet

## Aiheesta muualla
Giacomo Caneva

**Giacomo Caneva** (1813 Padova – 29. maaliskuuta 1865 Rooma) on roomalainen valokuvaaja, maalari ja piirtäjä. Hän oli ensimmäisiä italialaisia valokuvaajia, joka kuvasi paperille ja joiden kuvia on säilynyt.

Opiskeli Venetsian taideakatemiassa (Accademia della Bella Arte) ja v. 1838 litografistina, maalarina ja piirtäjänä Roomassa. Kiinnostui myös pian valokuvauksesta.

Hänet mainittiin ensimmäisen kerran kahvila Caffé Gregon taiteilijarekisterissä jo vuonna 1845 maalari-valokuvaajana. Hänen näkemyksensä Vestantemppelistä vuodelta 1847 on vanhin roomalaisen valokuvaajan tekemä paperivedos.  Vuonna 1847 nousi kuumailmapallolla Rooman yläpuolelle.

Vuodesta 1850 taiteilija Frédéric Flachèronin ympärille muodostuneen *Circolo Fotografico Romano*n (myös nimellä Scuola Romana di Fotografia) jäsen. Myöhemmin toimi ammattimaisena valokuvaajana ja topografina. Maisemia Roomasta ja Campagna Romanasta, valokuvia Vatikaanin ja Capitoliumin patsaista.

Vuonna 1859 osallistui Intiaan ja Kiinaan tehdylle tutkimusmatkalle, minkä tarkoituksena oli dokumentoida tekstiilintuotantoa, mutta myös etsiä silkkiäistoukanmunia.  

Caneva on tunnettu yksityiskohtaisista Rooman monumenttien kuvauksestaan sekä laajoista, romanttisista otoksistaan  Roomaa ympäröivästä (muun muassa Tivoli, Subiaco, Castelli Romano, Civitavecchia) maaseudusta.

Erityisen merkittäviä ovat hänen lukuisat valokuvansa Campagna Romanan maatiloista, mökeistä, torneista, roomalaisista akvedukteista ja raunioista, mutta myös joista, kallioista ja puista, joita hän tuotti taidemaalareiden malleiksi ja myytäväksi.

## Kuvia

Tuminello roma.jpg|Näkymä Roomasta (1949), vedostanut negatiiveja Canevan leskeltä ostanut Ludovico Tuminello.
View from the French Academy at the Villa Medici MET DP310793.jpg|Näkymä Villa Medicistä (Ranskalainen Akatemia) kohti Pietarinkirkkoa (1852).
-Carlotta Cortudino- MET DT204497.jpg|Carlotta Cortudino (noin 1852).
Canevo Tevere con Castel Sant Angelo.jpg|Näkymä Tiberjoen yli Roomassa noin 1853; oikealla Castel Sant’Angelo ja keskiosassa Pietarinkirkko.
Caneva, Giacomo - Rom (Zeno Fotografie).jpg|Maisemakuva Roomasta vuodelta 1855 (kohti Pietarinkirkkoa).


## Lähteet

## Aiheesta muualla

*Beth Saunders (4/2017) The Rise of Paper Photography in Italy, 1839–55  (metmuseum.org)
*Beth Saunders (20.7.2017) But First, Coffee: Caffè Greco and the Beginnings of Italian Photography  (metmuseum.org)
Good Morning Call

**Good Morning Call** on japanilainen romanttinen shōjomanga. Sarjassa lukiolainen Nao Yoshikawa saa oman asunnon, mutta hänen pitää jakaa se koulun suosituimman pojan Hishashi Ueharan kanssa. 

Fuji TV ja Netflix loivat mangasta televisiosarjan. Ensimmäinen kausi julkaistiin vuonna 2016 ja toinen seuraavana vuonna nimellä *Good Morning Call: Our Campus Days*.

## Päähenkilöt
Shunya Shiraishi, Haruka Fukuhara, Kentarô Sakaguichi, Moe Arai, Shūgo Nagashima, Kentaro Matsuo, Kôya Nagasawa
Desiigner

**Sidney Royel Selby III** (s. 3. toukokuuta 1997), joka tunnetaan paremmin taiteilijanimeltään **Desiigner**, on yhdysvaltalainen rap-artisti, laulaja, lauluntekijä, musiikkituottaja ja näyttelijä. Hän nousi kuuluisuuteen vuonna 2016 julkaistessaan esikoissinglensä ”Panda”, joka sijoittui Billboard Hot 100 -singlelistan ensimmäiselle sijalle. Helmikuussa 2016 rap-artisti ja tuottaja Kanye West (joka samplasi ”Panda”-kappaletta seitsemännellä albumillaan *[[The Life of Pablo]]*) ilmoitti Desiignerin allekirjoittaneen levytyssopimuksen hänen GOOD Music -levy-yhtiön kanssa. 

## Lähteet

## Aiheesta muualla
Baalbekin Jupiterin temppeli

**Baalbekin Jupiterin temppeli Rooman Heliopoliksessa** oli valtava temppeli, joka oli omistettu ylijumala Zeukselle. Se sijaitsi Heliopoliksen alueella (nykyään Baalbek Libanonissa). Se oli  "Suuren Tuomioistuimen" tai "Pyhäkön" päärakennus. Roomalainen pakanallinen temppelikompleksi on edelleen osittain pystyssä.

## Historia
Jupiterin temppeli Heliopoliksessa (monimutkainen alue, jota kutsutaan myös *Heliopolitan Zeuksen pyhäköksi*) oletettavasti korvasi aikaisemman foinikialaisten temppelin, joka käytti samaa perustaa. Valtava louhos oli yksi syy Rooman päätökseen luoda valtava "Suuri Tuomioistuin" isoon pakanalliseen temppelikompleksiin tällä vuorella, joka sijaitsee lähes 1100 metrin korkeudessa Rooman Valtakunnan itärajalla. Kesti kolme vuosisataa rakentaa tämä valtava Roomalainen pakanuuden temppeli. Jupiterin temppeli sijaitsee roomalaisen Heliopolisen Suuren tuomioistuimen länsipäässä. 

Tämä temppeli oli omistettu roomalaiselle  Zeukselle. Sen rakennuttamisen aloitti Julius Caesar ja hänen jälkeensä sitä jatkoi Augustus. Se oli suurin temppeli, joka oli omistettu Jupiterille koko Rooman keisarikunnassa. Sen pylväät olivat 30 metriä korkeita ja niiden läpimitta oli lähes 2,5 metriä: ja ne olivat klassisen maailman suurimpia.

Bysantin valtakunnassa paikka tunnettiin myös nimellä "Triliitti" perustuksissa olevien kolmen massiivisen kiven mukaan.

Myös Juliusten-Claudiusten hallitsijasuku jatkoi vuorollaan pyhäkön varustelua. Noin vuonna 50 Nero rakennutti tornialttarin temppeliä vastapäätä. 100-luvun alussa Trajanus teetti temppelin piha-alueelle portiikin vaaleanpunainaisesta graniitista (joka oli peräisin Aswanista Egyptistä).

## Katso myös
* Hajar al hubla

## Galleria

File:Temple of Jupiter 1.jpg|
File:Temple of Jupiter 2.jpg|
File:Temple of Jupiter 3.jpg|
File:Temple of Jupiter 4.jpg|
File:Temple of Jupiter 5.jpg|
File:Temple of Jupiter 6.jpg| 
File:Temple of Jupiter 7.jpg|


## Lähteet
* .
* .
* .

### Viitteet
Grand Tour

**Grand Tour** (ranskaa [] ja englantia, , myös **sivistysmatka**) tarkoittaa matkaa, joka renessanssin ajasta lähtien oli lähes pakollinen Euroopan aateliston ja myöhemmin myös ylemmän porvariston pojille. Matkakohteena oli yleensä Keski-Eurooppa, Italia, Espanja ja myös Pyhä maa. Erityisesti Englannissa *Grand Tour* vaikutti kirjallisuuteen 1800-luvulla.

## Tavoitteet
Grand Tour oli alun perin koulutuksen viimeinen osa, joka antoi aateliston pojille sivistyksen ”viimeisen silauksen”. Aateliset kävivät erityisesti Euroopan tärkeissä kulttuurikaupungeissa ja tutustuivat siellä antiikin, keskiajan ja renessanssin monumentteihin. He matkustivat maalauksellisissa maisemissa mutta tutustuivat myös Euroopan hoveihin. Tavoitteena oli tutustua eri kulttuureihin ja tapoihin, kerätä uusia vaikutelmia ja solmia tulevan elämän kannalta hyödyllisiä yhteyksiä. Lisäksi matkan tarkoitus oli syventää kielitaitoa sekä hioa käytöstapoja. Grand Tourilla käyneistä tuli usein kosmopoliitteja, joilla oli asemaa ja arvovaltaa. Matkalla otettiin usein oppitunteja Ranskan tai Italian miekkailumestareilta. Ääneen lausumattomana tavoitteena oli monesti saada lisää eroottista kokemusta. Joskus hovivierailun toivottiin johtavan avioliittoon.

Vanhempien matkustajien motiivi oli usein koulutuksen syventäminen  ja näköalojen laajentaminen. Joskus toiveena oli, että Etelä-Euroopan miedompi ilmasto parantaisi tai lievittäisi sairauksia, esimerkkinä vuonna 1820 Italiaan matkannut runoilija John Keats. Toisilla puolestaan matkan tarkoituksena oli tietty tutkimusprojekti. Kasvitieteilijä John Ray pyrki matkallaan 1630-luvulla luomaan kattavan luettelon ulkomaisista kasveista. Taidemaalari Jonathan Richardsonin kunnianhimoisena hankkeena 1700-luvun alussa oli luoda ”täydellinen luettelo kaikista veistoksista ja maalauksista Hollannissa ja Italiassa”. Grand Tour tarjosi myös mahdollisuuden taidehankintoihin, esimerkkinä Thomas Howard, Arundelin 21. herttua.

Vaikka suurin osa Grand Tourin matkustajista olikin miehiä, joukossa oli myös joitakin naisia kuten Mariana Starke (1762–1838) tai Lady Morgan Sydney Owenson (1776–1859).

## Aiheesta muualla

* What was the Grand Tour? <small>(Gettyn kokoelmien ''Italy on the Grand Tour'' -näyttelyt 12/2001-5/2002)</small>  (getty.edu)
D’Arcy Niland

**D’Arcy Niland**, oik. *Darcy Francis Niland*, kirjailijanimet myös: *Darcy Niland*, *Tom Niland* (20. lokakuuta 1917 Glen Innes, Uusi Etelä-Wales, Australia – 29. maaliskuuta 1967 Sydney, Uusi Etelä-Wales, Australia) oli australialainen kirjailija.

Nilandin sukutausta oli irlantilais-katolinen, mikä vaikutti hänen kirjalliseen tuotantoonsa. Nilandin puoliso oli kirjailija Ruth Park, ja heidän tyttäriään ovat kaksoissiskokset Deborah Niland ja Kilmeny Niland (k. 2009), joista myös tuli kirjailijoita. Kilmeny Nilandin puoliso oli kirjailija Rafe Champion ja poika Tom Champion.

Niland lopetti koulunkäynnin 14-vuotiaana aikomuksenaan ryhtyä kirjoittajan uralle. 16-vuotiaana hän pääsi apupojaksi (”copy boy") sydneyläisen ''The Sun'' -lehden toimitukseen, mistä oli toiveita päästä eteenpäin toimittajaksi. Hän joutui kuitenkin säästötoimien vuoksi pois. Sen jälkeen hän teki sekalaisia töitä eikä päässyt terveydellisistä syistä edes armeijaan. Hän avioitui 1942 toimittaja Ruth Parkin kanssa, ja he päättivät ryhtyä kirjoittamaan ammatikseen. Elämäkerrassaan *The Drums Go Bang* (1956) he kertovat, kuinka ura lähti käyntiin. D’Arcysta tuli tuottelias tarinoiden kirjoittaja. Kun Ruth Park sai merkittävän palkinnon romaanistaan *The Harp in the South* (1948), myös Niland päätti ryhtyä kirjoittamaan romaaneja. Hänkin sai kilpailumenestystä vuosikymmenen vaihteen molemmin puolin.

Romaani *The Shiralee* (1955, suom. *Kulkuri ja olkihattuinen tyttö*) osoittautui menestykseksi, ja sen pohjalta tehtiin elokuvakin, *[[Mies ja olkihattuinen tyttö]]* (1957, ohjaus Leslie Norman) ja minisarja *[[Isän kanssa maailmalla]]* (1987). Hän ehti ennen kuolemaansa koota laajan aineiston nyrkkeilijä Les Darcysta suunnittelemaansa kirjaa *Home Before Dark* varten. Työn vei loppuun hänen vaimonsa Ruth Park yhdessä Rafe Championin kanssa. 

## Suomennetut teokset
* *Kulkuri ja olkihattuinen tyttö*, (*The Shiralee*, 1955), suom. Maija-Liisa Virtanen. WSOY, 1956
* Lyhennelmä teoksesta *Kulkuri ja olkihattuinen tyttö* sisältyy kokoomateokseen: *Kirjavaliot* Valitut palat, 1977 

## Lähteet
Riom

**Riom** on kunta Ranskassa Puy-de-Dômen departementissa Auvergne-Rhône-Alpesin alueella. Se sijaitsee noin 15 kilometriä departementin pääkaupungista Clermont-Ferrandista pohjoiseen.
 
Riom on ikivanha kaupunki. Keskiajalla siitä tuli suosittu pyhiinvaelluspaikka, jonne pyhiinvaeltajat saapuivat katsomaan pyhän Amablen pyhäinjäännöksiä hänen mukaan nimetyssä Pyhän Amablen basilikassa. 1200-luvulla kaupungista tuli Auvergnen historiallisen maakunnan pääkaupunki. 1300-luvulla Berryn herttua Jean vaikutti voimakkaasti kaupungin kehitykseen ja rakennutti sinne herttuoiden palatsin (*Palais des Ducs*) sekä Riomin pyhän kappelin (*Sainte-Chapelle de Riom*). Kaupungissa on runsaasti taloja 1500- ja 1600-luvuilta, joista näyttävimpiä ovat konsulien talo (*Maison des Consuls*) sekä puutalo (*Maison de bois*). Kaupungissa on myös runsaasti suihkulähteitä sekä muistomerkkejä.


Tiedosto:FRANCE_-_Auvergne_-_RIOM_-_La_basilique_Saint_Amable.JPG|Pyhän Amablen basilika
Tiedosto:FRANCE_-_Auvergne_-_RIOM_-_La_Sainte_chapelle.JPG|Sainte-Chapelle
Tiedosto:France_Auvergne_Rhone_Alpes_63_Riom_03.jpg|Konsulien talo
Tiedosto:Riom_-_Maison_de_bois_-1.JPG|Puutalo


## Lähteet

## Aiheesta muualla
Mista (albumi)

**Mista** on samannimisen yhdysvaltalaisen R&B-kvartetin Mistan esikoisalbumi, joka julkaistiin 29. heinäkuuta 1996 East West Records -levy-yhtiöllä. Albumin ensimmäinen single oli ”Blackberry Molasses”, joka sijoittui *[[Billboard]]in* Hot R&B/Hip-Hop Songs -kappalelistan sijalle 13. Albumin toinen single ”Lady” pärjäsi huonommin, ja sijoittui sijalle 61. joulukuussa 1996. ”Blackberry Molasses” -kappaleen suosiosta huolimatta *Mista* sijoittui sijalle 37. *Billboardin* Top R&B/Hip-Hop Albums -albumilistalla. 

## Kappaleet

## Lähteet
Stora Bodö

**Stora Bodö** on saari Espoon Suvisaariston itäosassa. Sen pinta-ala on noin 17 hehtaaria. Sen pohjoisosassa sijaitsee rakennushistoriallisesti arvokas puuhuvila 1800-luvulta. Stora Bodö kuului aiemmin Moisön tilaan, jolta seppämestari Adolf Edbom osti sen 1860-luvulla.

Stora Bodön pohjoispuolella sijaitsee Lilla Bodö, josta on maantieyhteys Suvisaariston pääsaariin. Stora Bodön ja Lilla Bodön välissä on kapea Bodö sund -niminen salmi. Stora Bodön lounaispuolella sijaitsevia luotoja kutsutaan nimellä  Morgonpinorna. Sen eteläpuolella puolestaan sijaitsee pieni kalliorantainen Bodökobben.

Stora Bodön itärannalla on laaja kallioalue; etelässä, lounaassa ja luoteessa on rantaniittyä. Länsiosassa on loivapiirteinen, metsittynyt kallioharjanne. Saaren puusto on lähinnä kuusikkoista sekametsää, kilpikaarnaisia mäntyjä on jonkin verran.

Valtioneuvos Frithiof Flodin osti Stora Bodön vuonna 1877. Saaren pohjoisosassa oli jo pieni asuintalo, jonka Flodin laajensi huvilakseen. Siitä tuli aikakauden tyylin mukaisesti koristeellinen. Huvila sai myös tornin, joka muistuttaa läheisen Tallholmin saarella sijaitsevan Nannelan villan tornia. Huvilakokonaisuuteen kuuluu vanhoja puurakenteisia talousrakennuksia ja pieni laivalaituri.

## Lähteet
*

### Viitteet

## Aiheesta muualla
*Tiedostopalvelu.maanmittauslaitos.fi
*Stora Bodö, Uusimaa, Suomi — Sunrise, Sunset and Daylength
*Stora Bodö - Lilla Bodö, 450400 
*Sttinfo.fi: Huvila meren rannalla
Rauhan symboli

**Rauhan symboli** on jokin symboli, joka edustaa rauhaa. Rauhan symboleja käytetään esimerkiksi sodanvastaisissa tai sodan uhreja muistelevissa tapahtumissa, julkaisuissa sekä vaakunoissa.

## Rauhan symboleja

## Lähteet

## Aiheesta muualla
Pirjo Vilén

**Pirjo Sinikka Vilén** (o.s. Pursiainen, s. 31. toukokuuta 1957 Helsinki) on aktiiviuransa päättänyt suomalainen yleisurheilija. Hän edusti vuodesta 1980 lähtien Viipurin Urheilijoita. 

Kalevan kisoista Vilén saavutti pituushypyn pronssia vuonna 1978 ja viisiottelun hopeaa vuonna 1975. Viestijuoksun SM-kilpailuissa hän oli mukana voittamassa 4 x 100 metrin viestijuoksusta kultaa vuonna 1979 ja pronssia vuonna 1974. Lisäksi Vilén saavutti sisäratojen SM-kisoista pituushypystä hopeaa vuonna 1978 ja pronssia vuonna 1973 sekä 60 metrin aitajuoksusta hopeaa vuonna 1975. Virallisiin kilpailuihin hän ei ole osallistunut vuoden 1981 jälkeen.

## Ennätyksiä
*60 metrin aitajuoksu: 9,4h(1975)
*Pituushyppy: ulkona 585 cm (1978)  ja hallissa 573 cm (1978)
*Viisiottelu: 3429 pistettä (1975)

## Lähteet
Satu Selvinen

**Satu Paula Selvinen** (o.s. Jääskeläinen, s. 3. maaliskuuta 1960 Paltamo) on aktiiviuransa päättänyt suomalainen viisiottelija. Hän edusti vuodesta 2008 lähtien Kunto-Pirkkoja. 

Kalevan kisoista Selvinen saavutti viisiottelun kultaa vuonna 1978. Viestijuoksun SM-kilpailuissa hän oli mukana voittamassa 4 x 100 metrin viestijuoksusta pronssia vuonna 1982. Lisäksi Selvinen saavutti sisäratojen SM-kisoista viisiottelun kultaa vuonna 1978. Ennätyksikseen hän otteli ulkoradoilla pisteet 4019 (1979) ja hallissa pisteet 3761 (1980). Yleisen sarjan virallisiin kilpailuihin Selvinen ei ole osallistunut vuoden 1983 jälkeen, mutta on sittemmin kilpaillut eri lajeissa veteraanien sarjoissa.

## Lähteet
Tommi Kainulainen (näyttelijä)

**Tommi Kainulainen** (s. 28. heinäkuuta 1979) on suomalainen näyttelijä, teatteriohjaaja, näytelmäkirjailija ja dramaturgi. Hän on työskennellyt ryhmäteattereissa ja laitosteattereissa 1990-luvulta alkaen. 2010-luvulla Kainulaisen ura on painottunut ohjaajantehtäviin.

## Elämä ja ura
Kainulainen vietti lapsuutensa Vääksyssä ja asui muutaman vuoden myös Singaporessa ja Malesiassa. 1990-luvun jälkipuoliskolla hän näytteli muun muassa Lahden nuorisoteatterissa ja kesäteattereissa. Sen jälkeen hän opiskeli muutaman vuoden näyttämötaiteita ja valmistui teatteritaiteen maisteriksi 2004. Vuosina 2004–2006 Kainulainen näytteli Kuopion kaupunginteatterissa. Näyttelijänura jatkui Teatteri Siperiassa ja Kotkan kaupunginteatterissa 2009–2013.

Kainulaisella oli lukuisia ohjaustöitä ryhmäteattereissa ja kesäteattereissa 2000-luvun ensikymmenluvulla. 2010-luvulla hän on työskennellyt ohjaajana muun muassa Kotkan kaupunginteatterissa ja Jyväskylän kaupunginteatterissa sekä Ahaa Teatterissa ja Teatteri Siperiassa. Teatteritaiteen lisäksi Kainulainen on opiskellut elokuvaohjausta Taideteollisessa korkeakoulussa. Hän on ohjannut erinäisiä lyhytelokuvia ja musiikkivideoita vuodesta 2008 alkaen ja näytellyt muutamissa lyhyissä fiktioelokuvissa.

Kainulaisen ohjaustyöt käsittävät muun muassa Hella Wuolijoen ja Mika Waltarin näytelmiä ja uudempaa näytelmäkirjallisuutta, kuten Reko Lundánin tuotantoa. Opiskeluaikoinaan Kainulainen ohjasi muun muassa Jean-Paul Sartren ja Molièren näytelmiä.

Kainulainen on käsikirjoittanut Teatteri Siperian näytelmän *Eikä kukaan meitä enää etsi*.

## Valikoitu rooliluettelo
*Eugene Jerome (*Villi nuoruuteni*, 1999)
*Kurki-Pertti (*Maa on syntinen laulu*, 2004)
*Jaakko (*Niskavuoren Heta*, 2005)
*Niila (*Populäärimusiikkia Vittulanjänkältä*, 2005)
*Jörgen (*Hedda Gabler*, 2012)
*Useita rooleja (*Ihmisen osa*, 2013)

## Teatteriohjauksia
**Niskavuoren nuori emäntä* (2003, 2013)
**Räjähdysvaara* (2007)
**Myöhästynyt hääyö* (2009)
**Keisarikunta* (2014)
**Vertigo* (2016)
**Eikä kukaan meitä enää etsi* (2017)
**Onnensirpaleita* (2017)

## Filmografia
### Näyttelijänä
*Wakizashi (2002)
*Maine (2002)
*Joka leikkiin ryhtyy... (2004)
*On the Method of Screaming (2007)
### Ohjaajana
*Ikkunaprinsessa (2008)
*Do Not Disturb (2009)
*Tokio Baby (2010)

## Lähteet

## Aiheesta muualla
*Teatterisiperia.net 
*Näytelmäkulma: Vertigo (D'entre les Morts)
*Radio Nostalgia: Tommi Kainulainen, 27.9.2016 
*Aamulehti: Ahaa-teatterin esitys haastaa miettimään kulutustottumuksia: mikään ekosaarna se ei kuitenkaan ole
Kitapurjeen kohottajalihas

**Kitapurjeen kohottajalihas** () on paksu ja nauhamainen lihas ihmisen päässä, joka kohottaa pehmeää suulakea eli kitapurjetta. Kyseessä on parillinen lihas, joita on kaksi lateraalisesti sisäsieraimiin () nähden. Toimiessaan lihas nostaa kitapurjeen takaosaa ja vetää sitä hieman taaksepäin. Yhdessä lähellä olevan tensor veli palatini -lihaksen kanssa kitapurjeen kohottajalihas tekee pehmeästä suulaesta kireän horisontaalisen levyn, joka erottaa nenänielun suunielusta. Näiden lihasten tärkeä tehtävä on nenänielun sulkeminen nielaistaessa.

Kitapurjeen kohottajalihas lähtee ohimoluun tympaanisen osan () alapinnasta läheltä korvatorvea ja kulkee suulaen aponeuroosiin (). Lihasta hermottaa vagushermosta lähtevä haara, kuten useimpia muita suulaen ja kurkun lihaksia.

## Lähteet